जोड़ली में मनरेगा के 11 कार्यों में सभी 593 श्रमिक नदारद, सचिव को नोटिस
पंचायतसमिति के विकास अधिकारी विजय सिंह मीणा ने बुधवार को ग्राम पंचायत नारौली डांग तथा जोड़ली में मनरेगा के कार्यों का आकस्मिक निरीक्षण किया गया। निरीक्षण के दौरान ग्राम पंचायत जोड़ली में वर्तमान में चल रहे मनरेगा के 11 कार्यों में सभी 593 श्रमिक अनुपस्थित मिलने पर अधिकारी दंग रह गए।
बीडीओ ने बताया कि ग्राम पंचायत जोड़ली में चारागाह भूमि समतलीकरण, वृक्षारोपण तथा टांका निर्माण कार्य में 61,चारागाह विकास कार्य जोड़ली में 64, ग्रेवल सड़क काठड़ा से झाड़ौदा में 80, ग्रेवल सड़क झाड़ौदा घाट से देवी के मंदिर तक में 33, इंटरलॉकिंग सड़क निर्माण डूंडीपुरा में 24, तलाई निर्माण रावण वाला खोहर्रा किशोरपुरा में 69, सुमेर का नाला चैनपुर में 25, नवीन तलाई निर्माण छिरवानी में 65, तलाई निर्माण केम का नाला किशोरपुरा में 64, तलाई निर्माण चैनपुरा नाला झाड़ौदा में 69 तथा नसीर का नाला झाड़ौदा में 39 श्रमिकों की पखवाड़े में मस्टररोल जारी की गई थी। बुधवार को जेटीओ गुटेरीलाल मीणा तथा बीएफटी रघुवीर सिंह मीणा के साथ जांच के दौरान मनरेगा के समस्त 11 कार्यों पर समूचे श्रमिक नदारद मिले। इधर, बीडीओ द्वारा जोड़ली के पदेन सचिव शिवराम गुर्जर से मनरेगा के सभी कार्य स्थलों की जानकारी लेने पर सचिव द्वारा कार्यस्थल की जानकारी नहीं होना बताया गया। इस पर बीडीओ ने सचिव को कारण बताओ नोटिस जारी करने के साथ जरूरतमंद लोगों का मस्टररोल में नाम दर्ज करने के लिए पाबंध किया गया।
ग्रामपंचायत नारौली डांग में भी गायब मिले श्रमिक
इसीप्रकार ग्राम पंचायत नारौली डांग में खेल मैदान विकास कार्य में 76 में से 15, नवीन तलाई रामफूल माली के खेत के पास में 70 में से 10 तथा पुरानी तलाई गहराई पावर हाउस के पास 78 में से मात्र 32 श्रमिक उपस्थित मिले।
सर्वे में लापरवाही के मामले में तीन सचिवों को नोटिस
टोडाभीम| पंचायतसमिति सभागार में विकास अधिकारी अमृतलाल मीना ने पंचायत सचिवों की पहली की मीटिंग में तीन पंचायत सचिवों को नोटिस थमा दिए। ग्राम पंचायत महस्वा एवं करीरी के सचिवों को पात्र लोगों को सर्वे से वंचित कर गरीब वर्ग के हितों पर कुठाराघात करने तथा मान्नोज पंचायत सचिव को एसवीएम योजना तहत पाद्ध लोगों के द्वारा शौचालय निर्माण करने के उपरांत भी उपयोगिता प्रमाण पत्र प्रस्तुत नहीं करने पर नोटिस जारी किए गए है। एसवीएम योजना के प्रभारी जयेश अग्रवाल ने बताया कि मुख्य कार्यकारी अधिकारी के मोबाइल पर दिए गए निर्देशों की पालना में महस्वा करीरी सचिव को नोटिस जारी कर तीन दिन में जवाब प्रस्तुत करने के निर्देश दिए गए है।
टोडाभीम. सचिवोंकी बैठक को संबोधित करते बीडीओ।
सपोटरा. ग्रामपंचायत नारौली डांग में मनरेगा कार्यों का निरीक्षण करते बीडीओ इंजीनियर।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva